Article in Hindi: सीखते समय आप चाहेंगे कि जगह आरामदेह और ट्राफिक से दूर हो। शुरू करने के लिए एक समतल, चिकनी जगह होनी चाहिए जैसे घर के सामने वाली खाली सड़क या आपका फ़ुटपाथ। जिनको यहाँ मौका न मिल सके वे तो किसी पार्किंग लॉट या पार्क में सीख सकते हैं।  चिकनी जगह या घास पर शुरू करने का लाभ यह होता है कि गिरने पर चोट कम लगती है। हालांकि इन सतहों पर बैलेंस करना और पेडल करना कठिन हो जाता है। अगर आप पहाड़ों पर बैलेंस करने और पेडल चलाने का अभ्यास करने वाले हों, तब ऐसी जगहें ढूँढिए जहां ढलान हल्की हो। स्थानीय क़ानूनों को जान लीजिये कि कहीं फ़ुटपाथ या कुछ विशेष रास्तों पर साइकल चलाना मना तो नहीं है। चूंकि घुटनों और कोहनी के पैड जोड़ों को इंसुलेट (insulate) करते हैं और खरोंचों से बचाते हैं, इसलिए सभी साइकल चालकों केलिए इनके इस्तेमाल का सुझाव दिया जाता है। पूरी बाहों वाली कमीज़ें और लंबी पैंटें भी गिरने से बचाव में सहायक होती हैं इसलिए इन्हें पैडों के साथ पहना जा सकता है।  बैगी पैंटों और लंबी स्कर्टों से बचिए क्योंकि वे साइकल की चेन, गियर और पहियों में फँस सकती हैं। आगे से खुले जूते मत पहनिए क्योंकि इससे आपके पाँव में ज़मीन और साइकल दोनों से ख़तरा हो सकता है। हेलमेट का उपयोग करने की सलाह, सीखने वालों और अनुभवी बाइकर्स, दोनों को दी जाती है। दुर्घटना बता कर नहीं आती। टूटी हुई हड्डी तो जुड़ सकती है मगर सिर की चोटें, जो साइकल दुर्घटनाओं में आम तौर पर लगती ही हैं, उनका प्रभाव लंबे समय तक रहता है। इसके अलावा, कुछ जगहों पर तो साइकल सवारों के लिए हेलमेट पहनना अनिवार्य होता है।  हेलमेट की नाप सिर की माप के आधार पर होती है। अच्छा हेलमेट कसा हुआ होता है और आपकी भौंहों से लगभग एक इंच (ढाई सेंटीमीटर) ऊपर तक आता है। इसमें स्ट्रैप (straps) भी होंगे जिनसे इसे इतना कसा जा सकेगा कि आपका मुँह खुला रह सके कम्यूटर हेलमेट आम तरीके के होते हैं। गोलाकार, फ़ोम और प्लास्टिक के बने, जो आम तौर पर ऑनलाइन या उन दुकानों में मिल सकते हैं जहां साइकलें मिलती हैं।  सड़क वाले हेलमेट अंडाकार होते हैं और उनमें हवा के लिए छेद होते हैं। ये भी फ़ोम और प्लास्टिक के बने होते हैं मगर सड़क पर चलाने वालों और रेसों में हिस्सा लेने वालों में यह लोकप्रिय होते है। इन्हें, ऑनलाइन या दुकानों से खरीदा जा सकता है।  युवाओं (उम्र 10-15), बच्चों (उम्र 5-10), और बालकों (5 से कम) के कम्यूटर और...

Summary in Indonesian:
Carilah lokasi yang cocok. Kenakan pakaian bersepeda. Pakailah helm. Cobalah di siang hari.